Barbie World

"Barbie World" הוא שיר של הראפרית הטרינידדית ניקי מינאז' והראפרית האמריקאית אייס ספייס, מתוך Barbie: The Album, פסקול סרט הקולנוע "ברבי" (2023). הוא יצא לאור באמצעות אטלנטיק רקורדס, 10K פרוג'קטס וקפיטול רקורדס כסינגל השני מתוך הפסקול ב-23 ביוני 2023, ונשלח לתחנות הרדיו בארצות הברית ב-27 ביוני 2023. השיר מכיל דגימה מתוך הסינגל "Barbie Girl" מ-1997 של להקת היורופופ הדנית אקווה, שזכתה לקרדיט כאמן משתתף וככותבי השיר. השיר נכנס למקום השביעי בבילבורד הוט 100, והפך לשיר ה-23 של מינאז', הרביעי של אייס ספייס והשני של אקווה בעשירייה הפותחת.

==רקע==
בשנת 1997, הלהקה הדנית-נורווגית אקווה פרסמה את "Barbie Girl", שיר על שתי בובות שיוצרו על ידי חברת הצעצועים מאטל בשם ברבי וקן.<ref name=":0"></ref> השיר זכה להצלחה עצומה, והביא את הלהקה לתהילה עולמית.<ref name=":1"></ref><ref></ref> עם זאת, חברת מאטל הגיבה בשלילה לשיר ותבעה את חברת התקליטים MCA רקורדס, בטענה שהלהקה הפרה את הסימן המסחרי שלה ואופיו המיני המרומז של מילות השיר הכתים את המוניטין של החברה כמותג ידידותי לילדים.<ref></ref>

מאז תחילת הקריירה שלה, הראפרית ניקי מינאז' הפכה את בובת הברבי לחלק משמעותי מהתדמית הציבורית שלה.<ref></ref><ref></ref><ref></ref> היבט ידוע של האומנות שלה הוא השימוש שלה בסוגים שונים של אלטר אגו,<ref></ref><ref></ref> שאחד מהם נקרא Harajuku Barbie. באמצעיות האלטר אגו הזה, מינאז' הציגה את הצד הנשי, המתמצא באופנה עם פאות, איפור וציפורניים בצבעים בהירים.<ref></ref> תדמית ה"ברבי" של מינאז' באה על ידי ביטוי אף בשמו של בסיס המעריצים שלה, ה-"Barbz", שנגזר משמו של האלטר אגו.<ref></ref> חברת מאטל פנתה למינאז' פעם אחת ועבדה עמה על בובה בהתאמה אישית בהשראת האלטר אגו שלה שנמכרה במכירה פומבית עבורארגון צדקה לאנשים שנפגעו מאיידס.<ref></ref>

יצירת סרט לייב אקשן לברבי היה מאמץ שחברת מאטל ניסתה ליישם במשך למעלה מ-10 שנים, בניסיונות כושלים רבים.<ref></ref> בניסיונה האחרון, החברה שיתפה פעולה עם אולפני האחים וורנר עד תחילת 2019 כדי ליצור סרט בו תככב השחקנית מרגו רובי.<ref></ref><ref></ref> ההפקה החלה במרץ 2022;<ref></ref> דיונים ראשוניים לפסקול החלו ארבעה חודשים לאחר מכן. Barbie: The Album, בהפקתו בפועל של מארק רונסון, נועד להכיל סגנונות שונים של מוזיקת פופ עכשווית, כדוגמת דאנס, קיי-פופ, דריל ורגאטון.<ref name="Interview-Vulture"></ref>

== הוצאה ==
באפריל 2022, הוגרז כי סרט הלייב אקשן של ברבי ייצא לאקרנים ב-21 ביולי 2023.<ref></ref> במאי 2023, הטריילר השני של הסרט פורסם, והוא כלל קטע קצר מתוך שיר חדש בביצוע מינאז'. מעריצים ברשתות החברתיות סברו כי זהו רמיקס לשיר "Barbie Girl".<ref></ref><ref></ref> ב-25 במאי, הוכרז על הפסקול הרשמי של הסרט, Barbie: The Album.<ref name="Aramesh"></ref> מינאז' והראפרית אייס ספייס נחשפו בין האמנים שיבצעו שירים מקוריים חדשים באלבום. לאחר חשיפת רשימת הרצועות, אושר כי שיר זה הוא שיתוף פעולה בין מינאז' לאייס ספייס בשם "Barbie World".<ref></ref>

ב-10 ביוני, שתי הראפריות הכריזו על צאתו של השיר ב-23 ביוני 2023, כסינגל הרביעי מתוך פסקול הסרט.<ref name="release"></ref> מינאז' חשפה את "Barbie World" פעמיים ברשתות החברתיות שלה, ב-12 וב-22 ביוני.<ref></ref><ref></ref> זה שיתוף הפעולה השני בין שתי הראפריות והמפיק RiotUSA, לאחר הרמיקס ל-"Princess Diana" (2023).<ref name="barbieworld_making"></ref>

== מיקומי שיא ==

=== מצעדי סוף שנה ===

== קישורים חיצוניים ==

==הערות שוליים==

קטגוריה:שירי 2023
קטגוריה:סינגלים מ-2023
קטגוריה:שירי ניקי מינאז'
קטגוריה:שירי אייס ספייס
קטגוריה:ברבי
קטגוריה:שירים באנגלית
קטגוריה:שירים שנכתבו על ידי אייס ספייס
קטגוריה:שירים שנכתבו על ידי ניקי מינאז'
קטגוריה:וידאו קליפים שבוימו על ידי האנה לוקס דייוויס
קטגוריה:שירי מוזיקת דריל
קטגוריה:שירים על דמויות נשיות בדיוניות
קטגוריה:שירים על צעצועים
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת קפיטול רקורדס